Tabuľka projektových zámerov pre RIUS

Investičná priorita	Názov projektového zámeru 	Predkladateľ	Aktivity	Predpokladané náklady 	

					

					

Podporované aktivity – stručný prehľad, podrobnejšie informácie sú uvedené v IROP:
Investičná priorita 1.1: Posilnenie regionálnej mobility prepojením sekundárnych a terciálnych uzlov s infraštruktúrou TEN-T vrátane multimodálnych uzlov
-	týka sa len TSK
Investičná priorita 1.2: Vývoj a zlepšovanie ekologicky priaznivých, vrátane nízkohlukových, a nízkouhlíkových dopravných systémov v záujme podpory udržateľnej regionálnej a miestnej mobility
Špecifický cieľ 1.2.1 Zvyšovanie atraktivity a konkurencieschopnosti verejnej osobnej dopravy.
Vybrané aktivity pre mestá a obce:
-	spracovanie, resp. aktualizácia strategických dokumentov a územnoplánovacích podkladov (plány mobility, generely dopravy, plány dopravnej obsluhy) – týka sa hlavne TSK a miest
-	rekonštrukcia, modernizácia a výstavba prestupných uzlov – t.j. hlavne autobusových staníc
-	rekonštrukcia, modernizácia a výstavba zastávok cestnej verejnej osobnej dopravy a integrovaných zastávok subsystémov verejnej osobnej dopravy;
-	rekonštrukcia, modernizácia a výstavba obratísk cestnej verejnej osobnej dopravy;
-	rekonštrukcia, modernizácia a výstavba záchytných parkovísk;
Poznámka: podporené by mali byť väčšie integrované projekty, nie indivinduálne zastávky.
Špecifický cieľ č. 1.2.2: Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb 
Vybrané aktivity pre mestá a obce:

-	obnova a rekonštrukcia už existujúcich cyklistických komunikácií, budovanie nových cyklistických komunikácií, cyklokoridorov na existujúcich miestnych komunikáciách a komunikáciách medzi sídlami, 
-	doplnková cyklistická infraštruktúra (chránené parkoviská pre bicykle, cyklostojany, nabíjacie stanice pre elektrobicykle, systémy automatickej požičovne bicyklov, hygienické zariadenia apod.);
Poznámka: nebudú podporené cykloturistické trasy, ale cyklodoprava na dochádzku do práce a za službami

Investičná priorita č. 2.1: Investície do zdravotníckej a sociálnej infraštruktúry, ...
Špecifický cieľ č. 2.1.1: Podporiť prechod poskytovania sociálnych služieb a zabezpečenia výkonu opatrení sociálnoprávnej ochrany detí a sociálnej kurately v zariadení z inštitucionálnej formy na komunitnú a podporiť rozvoj služieb starostlivosti o dieťa do troch rokov veku na komunitnej úrovni
Vybrané aktivity pre mestá a obce:

-	rekonštrukcia,  rozširovanie a modernizácia stavebných objektov existujúcich zariadení, ktoré už poskytujú a zabezpečujú služby na komunitnej báze;
-	zriaďovanie a výstavba nových stavebných objektov zariadení sociálnych služieb a sociálnoprávnej ochrany detí a sociálnej kurately (ďalej aj „SPOaSK“) vrátane tých, ktoré poskytujú inovatívne formy komunitnej starostlivosti a opatrení na podporu zotrvania/návratu detí v prirodzenom rodinnom prostredí, resp. podporu náhradného rodinného prostredia;
-	výstavba, rekonštrukcia a modernizácia zariadení služieb starostlivosti o dieťa do troch rokov veku (jasle);
-	investovanie do materiálno-technického vybavenia zariadení vrátane motorových vozidiel pri zriaďovaní zázemia pre terénne služby a výkonu opatrení SPOaSK v prirodzenom rodinnom, náhradnom rodinnom prostredí a otvorenom prostredí;
-	opatrenia na zvýšenie energetickej hospodárnosti budov.

Poznámka: Celoročné pobytové služby v zariadeniach (napr. zariadenie pre seniorov) môžu byť podporené len v prípade, že spĺňajú kritériá pre komunitné služby v IROP. Zariadenia na komunitnej úrovni  môžu byť napr. denné centrá, zariadenia podporovaného bývania, zariadenia opatrovateľskej služby, rehabilitačné stredisko, zariadenia núdzového bývania, domov na pol ceste, zariadenia dočasnej starostlivosti o deti a pod. Podporené bude tiež budovanie a rozvoj zázemia/základní terénnych a ambulantných sociálnych služieb. 
Špecifický cieľ 2.1.2 Zlepšenie dostupnosti ku kvalitným službám v integrovanej primárnej zdravotnej starostlivosti-	týka sa hlavne TSK
Špecifický cieľ č. 2.1.3: Modernizovať infraštruktúru ústavných zariadení poskytujúcich akútnu zdravotnú starostlivosť, za účelom zvýšenia ich produktivity a efektívnosti
-	týka sa len TSK

Investičná priorita 2.2: Podpora školskej infraštruktúry

Špecifický cieľ 2.2.1  Zvýšenie hrubej zaškolenosti detí materských škôl

Vybrané aktivity:
-	rozširovanie kapacít existujúcich objektov materských škôl prístavbou, nadstavbou, rekonštrukciou, zmenou dispozície objektov;

Poznámka: investície do MŠ budú podporené len v prípade zvyšovania kapacity MŠ, pričom musí byť táto potreba jasne dokázateľná (napr. evidencia nevybavených žiadostí o prijatie do MŠ)

Špecifický cieľ 2.2.2 Zlepšenie podmienok vzdelávania pre žiakov základných škôl
Aktivity:
-	obstaranie jazykových učební na výučbu slovenského jazyka a cudzích jazykov, vrátane slovenského jazyka  pre osoby vyrastajúce v inom jazykovom prostredí,
-	obstaranie školských knižníc vrátane priestorov pre ďalší rozvoj kľúčových kompetencií žiakov, 
-	obstaranie prírodovedných učební,
-	obstaranie polytechnických učební,
-	obstaranie IKT učební,
-	stavebno-technické úpravy pre potreby obstarania učební.

Špecifický cieľ č. 2.2.3: Zvýšenie počtu žiakov stredných odborných škôl na praktickom vyučovaní

-	týka sa hlavne TSK

Investičná priorita 3.1. Podpora rastu priaznivého pre zamestnanosť, a to rozvíjaním vnútorného potenciálu ako súčasti územnej stratégie pre konkrétne oblasti vrátane konverzie upadajúcich priemyselných regiónov a posilnenia prístupnosti a rozvoja špecifických prírodných a kultúrnych zdrojov

-	netýka sa obcí a miest v tejto etape prípravy RIUS
Investičná priorita 4.2: Rozvoj sektora vodného hospodárstva

Aktivity:
-	rekonštrukcia prívodov vody, vodovodných sietí, objektov a zariadení verejného vodovodu v obciach okrem prípadov intenzifikácie a modernizácie úpravní povrchových vôd pre veľkokapacitné zdroje, ktoré sú predmetom podpory v rámci OP KŽP,
-	rekonštrukcia stokovej siete, objektov a zariadení verejnej kanalizácie v obciach,
-	budovanie verejných vodovodov, okrem prípadov ich súbežnej výstavby s výstavbou verejnej kanalizácie v aglomeráciách nad 2 000 EO podľa aktualizovaného Národného programu SR pre vykonávanie smernice Rady 91/271/EHS,
-	budovanie verejných kanalizácií a budovanie a rekonštrukcia  čistiarní odpadových vôd v aglomeráciách do 2 000 EO, a to v obciach od 1 000 
do 2 000 obyvateľov s výnimkou obcí začlenených do aglomerácií do 2 000 EO s vybudovanou stokovou sieťou min. na 80 % celej predmetnej aglomerácie alebo do  aglomerácií do 2 000 EO, ktoré zasahujú do chránených vodohospodárskych oblastí, v ktorých sú veľkokapacitné zdroje podzemných vôd, kde nebol identifikovaný dobrý stav vôd alebo bol identifikovaný vodný útvar ako rizikový,
-	rekonštrukcia existujúcich vodárenských zdrojov podzemných vôd pri súčasnom zabezpečení splnenia požiadaviek na ich kvalitatívnu a kvantitatívnu ochranu;
-	intenzifikácia (v limitovaných prípadoch vedúca k rozšíreniu kapacity) existujúcich vodárenských zdrojov so zohľadnením kvantitatívneho stavu daného vodného útvaru pri súčasnom zabezpečení splnenia požiadaviek na jeho kvalitatívnu a kvantitatívnu ochranu;
-	budovanie nových vodárenských zdrojov podzemných vôd a to v limitovaných prípadoch, keď nie je technicky a/alebo ekonomicky efektívne zásobovať obyvateľov obce pitnou vodou z existujúcich vodárenských sústav v ich bilančnom dosahu.
Poznámka: tabuľka s informáciami o existencii vodného zdroja, vodovodu a kanalizácie v obciach ako aj zaradenie obcí do aglomerácií je v tabuľke vodného hospodárstva kraja na webovej stránke)

Investičná priorita 4.3: Zlepšenie životného prostredia v mestách a obciach

Aktivity:
-	regenerácia vnútroblokov sídlisk s uplatnením ekologických princípov tvorby a ochrany zelene.